**RUNDSKRIV FOR CASINETTO BORETTSLAG**

**Kjellerrydding torsdag 04.05.23 kl. 18.00.**

Hver enkelt av oss er ansvarlig for sine eiendeler som er plassert i kjelleren. De eiendelene som er i strid med husordensreglenes **pkt. 6, SKAL fjernes.** Alt som fjernes under kjellerryddingen, dvs fra kjellerens fellesrom, bæres opp og settes ved trappehuset. **PA 23** må bære sine ting bort til trappehuset ved **PA 13.** Kjellerryddingen er en såpass stor og uoversiktlig arbeidsoppgave for styret at resultatet avhenger av hvor mange beboere som engasjerer seg.

Styret minner igjen om husordensreglenes pkt. 6 hvor det står:

**Fellesrom i kjelleren skal ikke brukes som unødvendig lagerplass, men fortrinnsvis være oppbevaringsplass for hagemøbler, sykler, kjelker, leker og lignende. Gjenstandene merkes med navn leilighetsnummer og dato.**

**NB! Ikke merkede gjenstander (navn og årstall) kan kastes ved kjellerrydding. Dersom styret pålegger andelseier å fjerne gjenstander som etter styrets skjønn urettmessig opptar plass, kan styret fjerne dette for andelseiers regning, dersom andelseier selv ikke har fjernet dette innen 14 dager etter skriftlig varsel.**

**NB! De store elektriske hvitevarene, som IKKE får plass i buret, settes ved siden av buret. Hvis det er for tungt å bære til EL-buret, kan tralle lånes av vaktmester, mob. 48088634.**

**Det vil bli satt opp totalt 8 EL-bur til mindre elektrisk avfall fordelt på tunene. EL-avfall blir hentet med spesialbil. Hvitevarer og andre større EL-produkt med ukjent eier, som har stått i kjeller over lengre tid, bæres også opp og settes ved siden av EL-buret.**

Bestemmelsene er at alle er pliktig til selv å kvitte seg med kasserte EL-produkter, men det fungerer dessverre ikke alltid. Det finnes returpunkt på Elkjøp Skøyen og flere andre steder i nærheten.

**NB! Spesialavfall som malingsspann, etsende væsker og lignende MÅ beboere selv fjerne. Dette må ikke hensettes hverken i kjellere eller på søppelanleggene, blir IKKE håndtert av vaktmester.**

Vaktmesteren har en kraftig industristøvsuger som lånes ut ved å sende SMS til **48088634**, eller mail til **post@boligassist.no**Her gjelder prinsippet ”første mann til mølla”.

**Det er viktig at trappehuskontaktene er med og administrerer arbeidet med kjellerryddingen.**

**Styret er oppmerksom på at det står en mengde oppgitte sykler som er med på å forsøple kjellerne. De som kjenner de lokale forholdene på stedet best, må derfor engasjere seg for å få fjernet disse syklene.**

Etter kjellerryddingen vil styret foreta en befaring i alle kjellere, for å påse at resultatet av ryddingen er tilfredsstillende.

**NB: Som vanlig vil Peik lage plakater hvor de ønsker at vi skal plassere gjenstander som de kan bruke til sitt loppemarked.**

**Styret**

**11.04.23**